ભારતનો તમામ યુવા વર્ગ નહીં તો એક મોટો યુવા વર્ગ સારી એવી કમાણી કરતો થયો છે. આજના વિજ્ઞાન યુગે સુખસુવિધા માટેની ચીજવસ્તુઓની સંખ્યા પણ વધારી દીધી છે. ચીન જેવા દેશો સૌને પોસાય એવી કિંમતોમાં વસ્તુઓનું નિર્માણ કરે છે. પરિણામે ઉપભોગનું પ્રમાણ ખૂબ વધ્યું છે. આજે વ્યક્તિ અનેક જોડી કપડાં, પગરખાં, ઘડિયાળો, સેલફોન બીજી ચીજો અને સામાન ધરાવતો હોય છે. પશ્ચિમના દેશોએ આવો સમય દાયકાઓ અગાઉ જોયો હતો. હવે ભારતનો વારો આવ્યો છે. લોકો તદ્દન નવી અને અદ્ભુત ચીજવસ્તુ ના ખરીદે ત્યાં સુધી જીવનમાં થ્રિલ મળતી નથી. વળી ભારતના લોકોની વાર્ષિક આવક હવે એવા પોઈન્ટ પર આવવાની છે કે ત્યાર બાદ ઉપયોગમાં અથવા ભોગવટામાં જબરો ઉછાળો આવશે.